
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2014-08-28  Nr. Tp-8
Šakiai


Posėdis įvyko 2014-08-28 1000-1100 val.

Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 21 rajono savivaldybės tarybos narys (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Juozas Bertašius. Darbotvarkėje buvo 10 klausimų, tačiau komitetų metu buvo pateikti 2   papildomi klausimai – Nr. 11. „Dėl rajono savivaldybės tarybos 2014 m. kovo 27 d. sprendimo Nr. T-89 priedo dalinio pakeitimo“ bei Nr. 12 „Dėl Šakių rajono degalinių išdėstymo schemos papildymo specialiojo plano tvirtinimo“, kuriuos siūlau įtraukti į darbotvarkę. Taip pat buvo pateiktas Socialdemokratų frakcijos reikalavimas, kurio svarstyti negalime, nes UAB „Šakių vandenys“ direktorius turi nedarbingumo pažymėjimą. Todėl šį reikalavimą siūlau išbraukti iš darbotvarkės. 

NUSPRĘSTA. Patvirtinti posėdžio darbotvarkę su pakeitimais ir papildymais. 

BALSAVO: „už“ – 21 (vienbalsiai).
 
DARBOTVARKĖ:


1. Dėl nekilnojamojo turto perdavimo Kukarskės globos namams. 


2. Dėl rajono savivaldybės tarybos 2007 m. rugpjūčio 9 d. sprendimo Nr. T-170 dalinio pakeitimo.


3. Dėl rajono vandenviečių sanitarinių apsaugos zonų nustatymo Šakių rajono teritorijoje specialiojo plano koncepcijos tvirtinimo.


4. Dėl turto perdavimo.


5. Dėl rajono savivaldybės tarybos 2012 m. gegužės 31 d. sprendimo Nr. T-235 dalinio pakeitimo.


6. Dėl Šakių rajono meno mokyklos nuostatų tvirtinimo.


7. Dėl uždarosios akcinės bendrovės „Šakių šilumos tinklai“ 2014-2018 m. investicijų plano suderinimo. 


8. Dėl rajono savivaldybės administracijos direktoriaus Juozo Puodžiukaičio komandiruotės ir  rajono savivaldybės tarybos 2014 m. liepos 31 d. sprendimo Nr. T-252 dalinio pakeitimo.


9. Dėl rajono savivaldybės mero pavaduotojos Rimos Rauktienės komandiruotės.

10. Dėl rajono savivaldybės tarybos 2014 m. kovo 27 d. sprendimo Nr. T-89 priedo dalinio pakeitimo.


11. Dėl Šakių rajono degalinių išdėstymo schemos papildymo specialiojo plano tvirtinimo. 

1. SVARSTYTA. Nekilnojamojo turto perdavimo Kukarskės globos namams klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-253).


BALSAVO: „už“ – 21 (vienbalsiai).

2. SVARSTYTA. Rajono savivaldybės tarybos 2007 m. rugpjūčio 9 d. sprendimo Nr. T-170 dalinio pakeitimo klausimas.


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-254).


BALSAVO: „už“ – 21 (vienbalsiai).

3. SVARSTYTA. Rajono vandenviečių sanitarinių apsaugos zonų nustatymo Šakių rajono teritorijoje specialiojo plano koncepcijos tvirtinimo klausimas. 



Pranešėjas Vitas Girdauskas, Regioninės plėtros skyriaus vedėjas. 


Asta Cikanienė. Vandenviečių sanitarinių apsaugos zonų nustatymą reglamentuoja Geriamojo vandens įstatymas, 2006 m. higienos norma dėl vandenviečių sanitarinių zonų nustatymo, kuriuose pasakyta, kad vandenvietės turi būti aprobuotos bei nustatytos sanitarinės zonos. Kontroliuojančios institucijos turi teisę taikyti administracinio ar kitokio poveikio priemones už šių teisės aktų nesilaikymą. Regioninės plėtros skyriui gavus Europos Sąjungos lėšų specialiųjų planų rengimui Ūkio skyrius teikia prašymą rengti Šilumos ūkio specialųjį planą bei vandenviečių sanitarinių apsaugos zonų planą. Nuo 2015 metų viešas vandens tiekėjas turės vykdyti veiklą turėdamas licenciją, o vandenviečių sanitarinių zonų nenustatymas ir jų neaprobavimas gali sutrukdyti šią licenciją gauti. 

Edmundas Rinkevičius. Higienos norma įsigaliojusi 2006 metais. Komiteto posėdžio metu buvo pasakyta, kad visos vandenvietės buvo eksploatuojamos neteisėtai. Tai tiesa ar ne?


Asta Cikanienė. Visos vandenvietės eksploatuojamos neturint jų aprobavimo. 


Edmundas Rinkevičius. Kiek šis projektas kainavo?


Vitas Girdauskas. Aprobavimas kainuoja 80 tūkst. Lt, visas planas - apie 200 tūkst. Lt. 


Laurynas Byla. Planas buvo rengiamas 3 etapais: 1 – esamos būklės analizė, 2 -  koncepcijos parengimas ir 3 – sprendinių parengimas, kuris bus ruošiamas patvirtinus koncepciją. Parengus esamos būklės analizę nustatyta, kad vandenvietėms nėra atlikti aprobavimai, t.y. vandenviečių ištekliai suderinti su Geologijos tarnyba. Taip pat buvo nustatytos norminės sanitarinės apsaugos zonos ir jų dydžiai. Pateiktoje koncepcijoje nurodytos tikslios visos vandenviečių vietos bei sanitarinės apsaugos zonos. Priklausomai nuo vandenvietės tipo zonos gali būti trijų juostų - griežto režimo ir dviejų apribojimų juostų. Sanitarinės apsaugos zonos skirtos užtikrinti vandens kokybę. Griežto režimo apsaugos juosta (1-oji) skirta saugoti vandenvietę ir joje esančius požeminio vandens kaptažo įrenginius nuo nuolatinės, atsitiktinės ar tyčinės taršos. Antroji apsaugos juosta skirta apsaugoti nuo mikrobinės, o trečioji - nuo cheminės taršos. Visa veikla, kuri vykdoma numatytoje zonoje, gali būti vykdoma, o jei norima vykdyti naują veiklą, reikės atlikti poveikio aplinkai vertinimą. Negalimos tik 2 veiklos, t.y. tręšimas srutomis ir pesticidų ar cheminių preparatų naudojimas. Pavieniai namų ūkiai teritorijoje nėra ribojami. 


Edmundas Rinkevičius. Gelgaudiškio trečioji zona apima 121 hektarą, kurioje yra intensyvi žemdirbystė. Jeigu bus nustatyta tarša, ar apribojimas bus taikomas?


Laurynas Byla. Tos teritorijos negalima tręšti srutomis ir nuotekomis. 


Zenonas Ulkė. Patvirtinus šį planą atsiranda apsauginės sanitarinės zonos, tad ar bus galima keisti pastatų paskirtį?


Laurynas Byla. Viskas priklauso nuo to, kokia paskirtis bus taikoma pastatui. Bet kokiu atveju jeigu bus numatoma tarši veikla, bus reikalaujama poveikio aplinkai vertinimo. 

Henrikas Zaremba. Ar eksploataciniai ištekliai išžvalgyti ar įvertinti remiantis 1978 metų duomenimis? Naujesnių žvalgymų nebuvo atlikta?

Dovilė El Acroumy. Specialiajame plane sanitarinės apsaugos zonos nustatytos pagal aprobavimo duomenimis, kuriuos nustatė UAB „GEOTECH Baltic“. Buvo išžvalgyta vienintelė Šakių miesto vandenvietė, o kitoms buvo daromi monitoriniai, t.y. jos buvo išžvalgytos, bet ištekliai nebuvo aprobuoti.


Laurynas Byla. Plano rengimo metu buvo atliktas aprobavimas ir nustatytas maksimalus vandenviečių debitas.  Šakių miesto vandenvietė sudaro 5 tūkst. m3 /d. 

NUSPRĘSTA. Pritarti sprendimo projektui (sprendimas Nr. T-255).


BALSAVO: „už“ – 18, „susilaikė“ – 3.

4. SVARSTYTA. Turto perdavimo klausimas. 


Pranešėjas Vitas Girdauskas, Regioninės plėtros skyriaus vedėjas. 

NUSPRĘSTA. Pritarti sprendimo projektui (sprendimas Nr. T-256).


BALSAVO: „už“ – 21 (vienbalsiai).

5. SVARSTYTA. Rajono savivaldybės tarybos 2012 m. gegužės 31 d. sprendimo Nr. T-235 dalinio pakeitimo klausimas. 


Pranešėjas Gintaras Demenius, Švietimo ir sporto skyriaus vyr. specialistas. 


NUSPRĘSTA. Pritarti sprendimo projektui (sprendimas Nr. T-257).


BALSAVO: „už“ – 21 (vienbalsiai).

6. SVARSTYTA. Šakių rajono meno mokyklos nuostatų tvirtinimo klausimas.


Pranešėjas Gintaras Demenius, Švietimo ir sporto skyriaus vyr. specialistas.

NUSPRĘSTA. Pritarti sprendimo projektui (sprendimas Nr. T-258).


BALSAVO: „už“ – 21 (vienbalsiai).

7. SVARSTYTA. Uždarosios akcinės bendrovės „Šakių šilumos tinklai“ 2014-2018 m. investicijų plano suderinimo klausimas.


Pranešėjas Kęstutis Kuncaitis, Ūkio skyriaus vedėjas. 


NUSPRĘSTA. Pritarti sprendimo projektui (sprendimas Nr. T-259).


BALSAVO: „už“ – 19, „susilaikė“ – 1, „nedalyvavo balsavime“ - 1.

8. SVARSTYTA. Rajono savivaldybės administracijos direktoriaus Juozo Puodžiukaičio komandiruotės ir  rajono savivaldybės tarybos 2014 m. liepos 31 d. sprendimo Nr. T-252 dalinio pakeitimo klausimas.


Pranešėja Asta Bakanevičienė, Bendrojo skyriaus vyriausioji specialistė. 

NUSPRĘSTA. Pritarti sprendimo projektui (sprendimas Nr. T-260).


BALSAVO: „už“ – 21 (vienbalsiai).

9. SVARSTYTA. Rajono savivaldybės mero pavaduotojos Rimos Rauktienės komandiruotės klausimas. 


Pranešėja Asta Bakanevičienė, Bendrojo skyriaus vyriausioji specialistė.

NUSPRĘSTA. Pritarti sprendimo projektui (sprendimas Nr. T-261).


BALSAVO: „už“ – 20, „nedalyvavo balsavime“ – 1. 

10. SVARSTYTA. Rajono savivaldybės tarybos 2014 m. kovo 27 d. sprendimo Nr. T-89 priedo dalinio pakeitimo klausimas.


Pranešėjas Gintaras Demenius, Švietimo ir sporto skyriaus vyr. specialistas. 

NUSPRĘSTA. Pritarti sprendimo projektui (sprendimas Nr. T-262).


BALSAVO: „už“ – 21 (vienbalsiai).

11. SVARSTYTA. Šakių rajono degalinių išdėstymo schemos papildymo specialiojo plano tvirtinimo klausimas.


Pranešėja Vita Valaitienė, Architektūros ir urbanistikos skyriaus vedėja. 


Edmundas Rinkevičius. Manau, kad šis klausimas svarstomas gali būti, tačiau jo priimti negalime. Vadovaujantis rajono savivaldybės tarybos veiklos reglamento 74 punktu užregistruoti projektą reikia likus ne mažiau kaip 8 kalendorinėms dienoms iki posėdžio. 


Irena Haase. Pritariu, kad šis klausimas negali būti priimtas. Šiandien elektroniniu paštu esu gavusi Grinaičių žemės ūkio bendrovės raštą dėl sklypo, esančio Girėnų kaime, dėl kurio yra pradėtas ikiteisminis tyrimas. 


Vita Valaitienė. Grinaičių žemės ūkio bendrovė pretenzijų turi ne šitam žemės sklypui, o gretimam. Pateiktas specialusis planas neapibrėžia konkretaus žemės sklypo. Tai yra tik dokumentas, kuris apibrėžia rajono degalinių išdėstymo gaires. Šis planas tikslinamas dėl numatomos statyti degalinės bei dėl teritorijos Sudargę, kurioje planuojama statyti degalinę. 

NUSPRĘSTA. Pritarti sprendimo projektui (sprendimas Nr. T-263).


BALSAVO: „už“ – 16, „prieš“ – 3, „susilaikė“ - 2.
 Posėdžio pirmininkas




Juozas Bertašius

Posėdžio sekretorė




Inga Kanapeckienė

